ප්‍රවාහන ඇමැති කුමාර වෙල්ගම මහතා මගින් ලංගමයේත් ධීවර හා ජලජ සම්පත් සංවර්ධන ඇමැති රාජිත සේනාරත්න මහතා මගින් ධීවර අමාත්‍යාංශයේත් රැකියා අවස්ථා ලබා දෙන බව පවසමින් තරුණ තරුණියන්ගෙන් වංචා සහගතව මුදල් ලබා ගත් බව කියන පුද්ගලයෙකු අළුත්ගම පොලිසිය මගින් ඊයේ (26) අත්අඩංගුවට ගෙන ඇත.මොහු අළුත්ගම කන්දේ විහාරය පාරේ පදිංචිකරුවෙකි.ධීවර අමාත්‍යාංශයේ රැකියාවක් ලබා දෙන බව පවසා වැලිකන්ද අහුන්ගල්ල ප්‍රදේශයේ පදිංචි තරුණයෙකුගෙන් රුපියල් 30,000ක මුදලක් ද, ලංගමයේ රැකියාවක් ලබා දෙන බව කියමින් තවත් තරුණයෙකුගෙන් රුපියල් 5000ක මුදලක් ද ලබා ගත් බවට ලැබුණු පැමිණිලි අනුව මොහු අත්අඩංගුවට ගෙන තිබුණි.